Source: http://monitorulneamt.ro/ceahlaul-deplasare-in-etapa-intermediara/
Timestamp: 2020-01-25 18:10:45+00:00

Document:
Ceahlăul, deplasare în etapa intermediară » Monitorul de Neamț și Roman
Ceahlăul, deplasare în etapa intermediară
■ galben-negrii vor evolua miercuri, 10 aprilie, la CSM Rîmnicu Sărat ■ pietrenii ar putea ajunge la o serie de patru victorii consecutive ■
Echipa de fotbal CSM Ceahlăul Piatra Neamţ va evolua miercuri, 10 aprilie, în prima rundă intermediară din acest an, pe terenul formaţiei CSM Rîmnicu Sărat. Partida care contează pentru runda a 22-a a Ligii 3, Seria I, este programată de la ora 17.00, pe Stadionul Olimpia din localitatea buzoiană şi poate aduce confirmarea formei bune pe care o traversează echipa pregătită de antrenorii Gabriel Rădulescu şi Florin Anton. După un debut mai greu în retur, gruparea de sub Pietricica a reuşit să cîştige trei partide la rînd (două pe teren propriu şi una în deplasare, la Paşcani), toate la diferenţă de minim două goluri. După aceste rezultate, Ceahlăul a acumulat 29 de puncte şi se situează pe locul 8, în vreme ce echipa din Rîmnicu Sărat este pe penultimul loc, cu doar 13 puncte. Gazdele de astăzi vor avea avantajul terenului propriu, precum şi faptul că în runda precedentă nu au evoluat, iar jucătorii pot fi mai proaspeţi din punct de vedere fizic. În week-end-ul trecut, nemţenii au avut de susţinut partida cu Sănătatea Darabani (3-0 pentru CSM Ceahlăul), în timp ce buzoienii au stat din cauza retragerii din competiţie a echipei CSM Roman. „Avem încredere în forţele noastre şi vom intra pe teren la Rîmnicu Sărat pentru a cîştiga“, a declarat portarul Alexandru Barna, căpitanul echipei CSM Ceahlăul. Runda intermediară a debutat marţi, 9 aprilie, cu jocurile CSM Paşcani	– CSM Bucovina Rădăuţi şi Ştiinţa Miroslava – AFC Botoşani 2. Pe lîngă partida de la Rîmnicu Sărat, miercuri, vor mai avea loc întîlnirile: ASMS ACS Sănătatea Darabani – SCM Gloria Buzău; ACS Suporter Club Oţelul Galaţi – ACS Şomuz Fălticeni; CS Sporting Lieşti – CSM Focşani 2007 şi AFC Metalul Buzău – ACS Foresta Suceava. ACS KSE Tîrgu Secuiesc stă. După acest meci, CSM Ceahlăul va evolua din nou în deplasare, sîmbătă, 13 aprilie, în compania liderului seriei, Gloria Buzău, iar pe 20 aprilie va juca acasă cu Bucovina Rădăuţi.
Cuvinte cheie:automatCeahlauldeplasareetapainintermediar
Roman: Festival de teatru cu piese şi în deplasare

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM